CELEX: 62010CA0094
Language: lv
Date: 2011-10-20 00:00:00
Title: Lieta C-94/10: Tiesas (pirmā palāta) 2011. gada 20. oktobra spriedums (Vestre Landsret (Dānija) lūgums sniegt prejudiciālu nolēmumu) — Danfoss A/S, Sauer-Danfoss ApS/Skatteministeriet (Netiešie nodokļi — Akcīzes nodoklis minerāleļļām — Nesaderīgums ar Savienības tiesībām — Akcīzes nodokļa neatmaksāšana tādu preču pircējiem, par kurām ticis iekasēts akcīzes nodoklis)

10.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 362/6
            
         Tiesas (pirmā palāta) 2011. gada 20. oktobra spriedums (Vestre Landsret (Dānija) lūgums sniegt prejudiciālu nolēmumu) — Danfoss A/S, Sauer-Danfoss ApS/Skatteministeriet
   (Lieta C-94/10) (1)
   
   (Netiešie nodokļi - Akcīzes nodoklis minerāleļļām - Nesaderīgums ar Savienības tiesībām - Akcīzes nodokļa neatmaksāšana tādu preču pircējiem, par kurām ticis iekasēts akcīzes nodoklis)
   2011/C 362/08
   Tiesvedības valoda — dāņu
   
      Iesniedzējtiesa
   
   
      Vestre Landsret
   
   
      Lietas dalībnieki pamata procesā
   
   
      Prasītājas: Danfoss A/S, Sauer-Danfoss ApS
   
   
      Atbildētāja: Skatteministeriet
   
   
      Priekšmets
   
   Lūgums sniegt prejudiciālu nolēmumu — Vestre Landsret — Savienības tiesību nepamatotu maksājumu atgūšanas un privātpersonām nodarīto zaudējumu atlīdzības nosacījumu jomā interpretācija — Akcīzes nodoklis, kas iekasēts, pārkāpjot saskaņoto akcīžu nodokļu režīmu, kas tika ieviests ar Padomes 1992. gada 25. februāra Direktīvu 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību (OV L 76, 1. lpp.) un Padomes 1992. gada 19. oktobra Direktīvu 92/81/EEK par akcīzes nodokļu struktūru saskaņošanu attiecībā minerāleļļām (OV L 316, 12. lpp.) — Prettiesisks akcīzes nodoklis, ko valstij maksājuši naftas uzņēmumi, kuri ir pārdevuši eļļas, kurām ir piemērojams akcīzes nodoklis, iekļaudami akcīzes nodokli preču cenā — Valsts atteikums atmaksāt akcīzes nodokli eļļu pircējiem tādēļ, ka tie to nebija samaksājuši valstij — Atteikums atlīdzināt eļļu pircējiem prettiesiska akcīzes nodokļa dēļ nodarītos zaudējumus, jo nerodas tūlītēji zaudējumi un nepastāv tieša cēloņsakarība starp valsts pienākuma neizpildi un radītajiem zaudējumiem
   
      Rezolutīvā daļa
   
   Savienības tiesību normas jāinterpretē tā, ka:
   
               1)
            
            
               dalībvalsts var atteikt izpildīt lūgumu par nepamatoti uzlikta nodokļa atmaksāšanu, ko izteicis pircējs, uz kuru ticis pārnests minētais nodoklis, pamatojot to tādējādi, ka tas nav minētais pircējs, kurš šo nodokli ir samaksājis nodokļu iestādēm, ar nosacījumu, ka tas, kurš ir samaksājis, saskaņā ar valsts tiesībām var vērsties tiesā pret nodokļu maksātāju ar civilprasību par nepamatotu maksājumu atgūšanu un ka [nodokļa] atmaksāšanas panākšana no [nodokļu maksātāja] nav neiespējama vai pārmērīgi grūta;
            
         
               2)
            
            
               dalībvalsts var noraidīt prasību par zaudējumu atmaksu, kuru iesniedzis pircējs, uz kuru nodokļu maksātājs ir pārnesis nepamatoti iekasēto nodokli, pamatojot to ar tiešas cēloņsakarības neesamību starp nepamatoti iekasēto nodokli un pircējam nodarīto zaudējumu, ar nosacījumu, ka pircējs, pamatojoties uz valsts tiesībām, var vērsties ar minēto prasību pret nodokļu maksātāju un ka saņemt pircējam nodarītā kaitējuma atlīdzināšanu no nodokļu maksātāja nav faktiski neiespējami vai pārmērīgi grūti.
            
         
      (1)  OV C 100, 17.4.2010.